
Već neko vrijeme raspitivala sam se i razmišljala dosta o svom stanju. Prije tri godine počela sam se osjećati loše. Sanjam svašta, a izgleda uvijek jedan te isti san. Ne mogu biti puno u društvu ljudi, uhvati me nervoza i svašta nešto. Kad upoznam nove ljude, ne ostanemo u kontaktu dugo, jednostavno se sklone od mene. Bila sam došla do informacije o jednom dobrom hodži koji liječi. Nazvala sam ga i rekao je da je riječ o sihrima koji su napravljeni da bih se osamila od svih i ostala sama do kraja života.


Jučer mi je stiglo pismo od njega i tu su zapisi koji se stave u vodu da se pije, i zapisi koji se pale poslije 12 sati navečer, također i ***[hamajlija](https://pitajucene.com/search/hamajlij/questions/ "Pretraži pitanja o hamajlijama")*** koja je napravljena u jednom papiru s tri rupe u sredini i malim zelenim platnom. Malo mi je sve ovo čudno. Isto tako, zapisi su pisani kao da su na arapskom, pa sam zamolila pojedine prijatelji koji čitaju ***[arapski](https://pitajucene.com/search/arapski/questions/ "Arapski search")***, pošto ja nažalost ne znam, da to pročitaju. Oni kažu da to nema veze s arapskim jezikom. Koji je vaš savjet? Da li postoji ***[dova](https://pitajucene.com/search/dova/questions/ "Pretraži pitanja o dovama")*** koja mi može pomoći? Kad sam na poslu, uvijek u kući pustim ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** da uči dok sam odsutna, a i kad sam u kući, uvijek uči Kur’an, odmah se osjećam bolje. Hvala velika unaprijed!


* 
* 
* 
* 
* 
* 
* 

 
Hodža dao zapise i hamajliju

Vi ste već sami sebi dali odgovor, samo ga ne vidite. Dobar je znak što vas smiruje učenje i slušanje Kur’ana, veoma dobar. Nažalost, pomoć za vaše stanje potražili ste na pogrešnom mjestu, to jest, kod osobe koja ustvari pravi sihre i koja “liječi” sihrima i zapisima. Sve što vam je poslao strogo je zabranjeni način liječenja. Sam proces i rituali korištenja poslatih zapisa i ***[hamajlija](https://pitajucene.com/search/hamajlij/questions/ "Pretraži pitanja o hamajlijama")*** dovoljno govore o kakvom se lijeku radi.


Moj vam je savjet sljedeći: prekinite vezu s tim hodžom, sve što vam je poslao, bismillom zapalite, pokajte se Allahu za svoje grijehe, svako ih ima, a najbolja je osoba ona koja se često kaje, kako ju je opisao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, u hadisu, zatim: ***[namaz](https://pitajucene.com/search/Namaz/questions/ "Pretraži pitanja o namazu")***, namaz i namaz, obavljanje namaza unosi smiraj i sreću u život, osobe koje obavljaju redovno i iskreno namaz, bit će omiljene u svakom društvu, vjerujte mi, redovno učite i slušajte ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***. Počnite da čitate korisne knjige o islamu, družite se s finim i bogobojaznim vjernicima. Stalno dovite dok klanjate da Allah od vas otkloni nevolju.


Na pitanje odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


